Էժեն Բոշու

Էժեն Բոշու (, ), ֆրանսիական ծագմամբ բելգիացի նկարիչ և բանաստեղծ։

Կենսագրություն 
Ծնվել է Villeroy & Boch ֆաբրիկայի սեփականատերերի ընտանիքում։ 1879 թվականից սկսել է գեղանկար սովորել Լեոն Բոննի գեղարվեստական ստուդիայում։ 1882 թվականից, ստուդիայի փակվելուց հետո, դիմել է Ֆեռնան Կորմոնի դպրոց` Անրի Թուլուզ-Լոտրեկի, Լուի Անկետենի և այլ արվեստագետների հետ։ Կորմոնի մոտ Բոշուն ծանոթացել և ընկերացել է ավստրալիացի նկարիչ Ջոն Փիթեր Ռասսելլի հետ։  
1888 թվականի ապրիլին Էժեն Բոշը հրավեր է ստացել Ջոջ Մաք-Նայթի կողմից` այցելել Ֆոնվյեե։ Մաք-Նայթի մոտ Բոշուն ծանոթացել է Վինսենթ վան Գոգի հետ, ծանոթությունը վեր է ածվել ամուր ընկերության։ Բոշուի մեկ այլ մտերիմ ընկերն էր Էմիլ Բեռնարը։ 1891 թվականին, վան Գոգի մահից հետո, Բոշուն նկարչի եղբոր կնոջից նվեր է ստացել իր դիմանկարը, որը նկարվել է 1888 թվականին (1944 թվականից այն պահվում է Լուվրում)։ Դրանից բացի, Բոշուին էին պատկանում վան Գոգի ևս երկու նկար։ 1892 թվականից Էժեն Բոշուն ապրել է Փարիզի մոտ գտնվող Մոնթիոն փոքրիկ քաղաքում։ 
Էժեն Բոշուն համարվում է բելգիական Համույթ XX (Les XX) նկարիչների խմբի հիմնադիրներից մեկը։ Խմբի մեջ էին մտնում նաև իր քույր Աննան, Ֆեռնան Կնոպֆը, Թեո վան Ռեյսսելբերգեն և Ջեյմս Էնսորը։

Հղումներ 

 Berko, Patrick & Viviane (1981), "Dictionary of Belgian painters born between 1750 & 1875", Knokke 1981, p. 51.
 
  (Catalog of an exhibition held at the Moderne Galerie, Saarland Museum, Saarbrücken, May 6-June 6, 1971)

Ծանոթագրություններ 

Նկարիչներ այբբենական կարգով
Ֆրանսիացի նկարիչներ
Բելգիացի նկարիչներ
20-րդ դարի բանաստեղծներ
19-րդ դարի բանաստեղծներ
Բանաստեղծներ այբբենական կարգով